CELEX: 32012L0036
Language: el
Date: 2012-11-19 00:00:00
Title: Οδηγία 2012/36/ΕΕ της Επιτροπής, της 19ης Νοεμβρίου 2012 , για την τροποποίηση της οδηγίας 2006/126/ΕΚ του Ευρωπαϊκού Κοινοβουλίου και του Συμβουλίου για την άδεια οδήγησης  Κείμενο που παρουσιάζει ενδιαφέρον για τον ΕΟΧ

20.11.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 321/54
            
         ΟΔΗΓΊΑ 2012/36/ΕΕ ΤΗΣ ΕΠΙΤΡΟΠΉΣ
   της 19ης Νοεμβρίου 2012
   για την τροποποίηση της οδηγίας 2006/126/ΕΚ του Ευρωπαϊκού Κοινοβουλίου και του Συμβουλίου για την άδεια οδήγησης
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2006/126/ΕΚ του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, για την άδεια οδήγησης (1), και ιδίως το άρθρο 8,
   Εκτιμώντας τα ακόλουθα:
   
               (1)
            
            
               Οι κωδικοί και οι υποκωδικοί που καθορίζονται στο παράρτημα I της οδηγίας 2006/126/ΕΚ χρειάζεται να επικαιροποιηθούν με βάση τις νέες κατηγορίες οχημάτων που καθιερώθηκαν με την οδηγία 2006/126/ΕΚ, των οποίων τα χαρακτηριστικά είναι διαφορετικά από εκείνα που ίσχυαν με βάση την οδηγία 91/439/ΕΟΚ του Συμβουλίου, της 29ης Ιουλίου 1991, για την άδεια οδήγησης (2). Εν προκειμένω, πρέπει να διατηρηθούν τα δικαιώματα οδήγησης που έχουν αποκτηθεί πριν την έναρξη ισχύος της οδηγίας 2006/126/ΕΚ στις 19 Ιανουαρίου 2013.
            
         
               (2)
            
            
               Το περιεχόμενο της άδειας οδήγησης για τα οχήματα της κατηγορίας C1 πρέπει να προσαρμοσθεί στα διάφορα χαρακτηριστικά των οχημάτων που εμπίπτουν στην κατηγορία αυτή. Αντίθετα με τα οχήματα της κατηγορίας C, τα οποία προορίζονται για τις επαγγελματικές μεταφορές εμπορευμάτων, η κατηγορία C1 είναι ανομοιογενής και περιλαμβάνει ευρύ φάσμα οχημάτων, όπως οχήματα αναψυχής ή ιδιωτικής χρήσης, ασθενοφόρα ή πυροσβεστικά οχήματα, ή οχήματα επαγγελματικής χρήσης, των οποίων η οδήγηση δεν συνιστά την κύρια δραστηριότητα του οδηγού. Οι οδηγοί αυτών των οχημάτων δεν πρέπει να απαιτείται να αποδεικνύουν κατά τη δοκιμασία οδήγησης τις γνώσεις τους στους κανόνες ή τον εξοπλισμό που απαιτούνται για τους οδηγούς που υπόκεινται στη νομοθεσία στον τομέα των επαγγελματικών μεταφορών, όπως ο κανονισμός (ΕΚ) αριθ. 561/2006 του Ευρωπαϊκού Κοινοβουλίου και του Συμβουλίου, της 15ης Μαρτίου 2006, για την εναρμόνιση ορισμένων κοινωνικών διατάξεων στον τομέα των οδικών μεταφορών (3) και ο κανονισμός (ΕΟΚ) αριθ. 3821/85 του Συμβουλίου, της 20ής Δεκεμβρίου 1985, σχετικά με τη συσκευή ελέγχου στον τομέα των οδικών μεταφορών (4). Με την εν λόγω προσαρμογή των κείμενων κανόνων θα μειωθεί ο κίνδυνος οδήγησης υπερφορτωμένων οχημάτων της κατηγορίας B από τους οδηγούς ώστε να αποφεύγουν το κόστος της εκπαίδευσης και της δοκιμασίας σε οχήματα των κατηγοριών C ή C1, και κατ’ αυτόν τον τρόπο θα βελτιωθεί η οδική ασφάλεια. Θα ελαχιστοποιηθεί επίσης ο διοικητικός και δημοσιονομικός φόρτος για τις ΜΜΕ και τις πολύ μικρές επιχειρήσεις που χρησιμοποιούν αυτά τα οχήματα στις επιχειρηματικές τους δραστηριότητες.
            
         
               (3)
            
            
               Οι απαιτήσεις για τη δοκιμασία με μηχανοκίνητες μοτοσικλέτες των κατηγοριών A1, A2 και A που πρέπει να χρησιμοποιούνται κατά τη δοκιμασία πρέπει να αναθεωρηθούν με βάση την τεχνική πρόοδο, και ιδίως την ανάπτυξη και την ευρύτερη χρήση των ηλεκτρικών μοτοσικλετών. Οι τεχνικές προδιαγραφές για τα οχήματα δοκιμασίας πρέπει επίσης να προσαρμοσθούν ώστε να εξασφαλισθεί ότι οι υποψήφιοι υποβάλλονται σε δοκιμασία με οχήματα που είναι αντιπροσωπευτικά της κατηγορίας άδειας οδήγησης που θα εκδοθεί.
            
         
               (4)
            
            
               Οι ελάχιστες απαιτήσεις για τα οχήματα δοκιμασίας και το περιεχόμενο της δοκιμασίας ικανοτήτων και συμπεριφοράς για τα οχήματα των κατηγοριών C και D πρέπει να τροποποιηθούν με βάση την τεχνική πρόοδο, προκειμένου να ληφθεί ιδίως υπόψη η αυξανόμενη ανάπτυξη και χρήση στον κλάδο των μεταφορών οχημάτων πιο σύγχρονων, ασφαλέστερων και λιγότερο ρυπογόνων, τα οποία είναι εξοπλισμένα με ευρέως φάσματος ημιαυτόματα ή υβριδικά συστήματα μετάδοσης της κίνησης. Τα προσόντα των οδηγών πρέπει να ελέγχονται ως προς τις ικανότητές τους να χρησιμοποιούν το σύστημα μετάδοσης της κίνησης των οχημάτων με ασφάλεια, οικονομικά και με φιλικό τρόπο προς το περιβάλλον. Η απλούστευση των ισχυόντων περιορισμών στην οδήγηση αυτόματων οχημάτων θα μειώσει επίσης τον διοικητικό και δημοσιονομικό φόρτο για τις ΜΜΕ και τις πολύ μικρές επιχειρήσεις που δραστηριοποιούνται στις οδικές μεταφορές.
            
         
               (5)
            
            
               Καθώς η οδηγία 2006/126/ΕΚ θα αρχίσει να εφαρμόζεται πλήρως από τις 19 Ιανουαρίου 2013, η παρούσα οδηγία θα αρχίσει να ισχύει από την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
            
         
               (6)
            
            
               Συνεπώς, η οδηγία 2006/126/ΕΚ πρέπει να τροποποιηθεί αναλόγως.
            
         
               (7)
            
            
               Τα προβλεπόμενα μέτρα στην παρούσα οδηγία είναι σύμφωνα με τη γνώμη της επιτροπής για τις άδειες οδήγησης,
            
         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Τα παραρτήματα I και II της οδηγίας 2006/126/ΕΚ τροποποιούνται σύμφωνα με το παράρτημα της παρούσας οδηγίας.
   Άρθρο 2
   1.   Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο έως τις 31 Δεκεμβρίου 2013. Κοινοποιούν αμέσως στην Επιτροπή το κείμενο των εν λόγω διατάξεων.
   Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.
   2.   Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
   Άρθρο 3
   Η παρούσα οδηγία αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 4
   Η παρούσα οδηγία απευθύνεται στα κράτη μέλη.
   
      Βρυξέλλες, 19 Νοεμβρίου 2012.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 403 της 30.12.2006, σ. 18.
   
      (2)  ΕΕ L 237 της 24.8.1991, σ. 1.
   
      (3)  ΕΕ L 102 της 11.4.2006, σ. 1.
   
      (4)  ΕΕ L 370 της 31.12.1985, σ. 8.
   
      ΠΑΡΑΡΤΗΜΑ
      
                  I.
               
               
                  Στο παράρτημα I της οδηγίας 2006/126/ΕΚ, στην παράγραφο 3 σχετικά με τη σελίδα 2 της άδειας οδήγησης, το στοιχείο α) σημείο 12 τροποποιείται ως εξής:
                  
                              1.
                           
                           
                              Παρεμβάλλεται ο ακόλουθος κωδικός 46:
                              
                                          «46.
                                       
                                       
                                          Τρίκυκλα μόνον».
                                       
                                    
                        
                              2.
                           
                           
                              Ο κωδικός 72 απαλείφεται.
                           
                        
                              3.
                           
                           
                              Ο κωδικός 73 αντικαθίσταται από τον ακόλουθο:
                              
                                          «73.
                                       
                                       
                                          Ισχύει για τα οχήματα της κατηγορίας Β μηχανοκίνητου τετράκυκλου τύπου (Β1)».
                                       
                                    
                        
                              4.
                           
                           
                              Οι κωδικοί 74 έως 77 απαλείφονται.
                           
                        
                              5.
                           
                           
                              Ο κωδικός 79 αντικαθίσταται από τον ακόλουθο:
                              
                                          «79.
                                       
                                       
                                          […] Ισχύει για τα οχήματα που πληρούν τις προδιαγραφές εντός αγκύλης, για την εφαρμογή του άρθρου 13 της οδηγίας.
                                          
                                                      79.01
                                                   
                                                   
                                                      Ισχύει για δίτροχα οχήματα με ή χωρίς κάνιστρο.
                                                   
                                                
                                                      79.02
                                                   
                                                   
                                                      Ισχύει για τα τρίτροχα ή ελαφρού τετράκυκλου τύπου οχήματα της κατηγορίας AM.
                                                   
                                                
                                                      79.03
                                                   
                                                   
                                                      Ισχύει για τα τρίκυκλα.
                                                   
                                                
                                                      79.04
                                                   
                                                   
                                                      Ισχύει για τα τρίκυκλα που είναι συνδυασμένα με ρυμουλκούμενο μέγιστης επιτρεπόμενης μάζας έως 750 kg.
                                                   
                                                
                                                      79.05
                                                   
                                                   
                                                      Μοτοσικλέτα της κατηγορίας A1 με λόγο ισχύος/βάρους άνω του 0,1 kW/kg.
                                                   
                                                
                                                      79.06
                                                   
                                                   
                                                      Όχημα της κατηγορίας BE, εφόσον η μέγιστη επιτρεπόμενη μάζα του ρυμουλκούμενου υπερβαίνει τα 3 500 kg.».
                                                   
                                                
                                    
                        
                              6.
                           
                           
                              Παρεμβάλλονται οι ακόλουθοι κωδικοί 80 και 81:
                              
                                          «80.
                                       
                                       
                                          Ισχύει για τους κατόχους άδειας οδήγησης οχήματος μηχανοκίνητου τρίκυκλου τύπου της κατηγορίας A, οι οποίοι δεν έχουν συμπληρώσει το 24ο έτος ηλικίας
                                       
                                    
                                          81.
                                       
                                       
                                          Ισχύει για τους κατόχους άδειας οδήγησης οχήματος δίτροχου τύπου μοτοσικλέτας της κατηγορίας A, οι οποίοι δεν έχουν συμπληρώσει το 21ο έτος ηλικίας».
                                       
                                    
                        
                              7.
                           
                           
                              Παρεμβάλλεται ο ακόλουθος κωδικός 90:
                              
                                          «90.
                                       
                                       
                                          Κωδικοί χρησιμοποιούμενοι σε συνδυασμό με κωδικούς που ορίζουν τροποποιήσεις του οχήματος».
                                       
                                    
                        
                              8.
                           
                           
                              Ο κωδικός 96 αντικαθίσταται από τον ακόλουθο:
                              
                                          «96.
                                       
                                       
                                          Οχήματα της κατηγορίας B συνδυασμένα με ρυμουλκούμενο μέγιστης επιτρεπόμενης μάζας έως 750 kg, εφόσον η μέγιστη επιτρεπόμενη μάζα του συνδυασμού υπερβαίνει τα 3 500 kg αλλά όχι τα 4 250 kg».
                                       
                                    
                        
                              9.
                           
                           
                              Παρεμβάλλεται ο ακόλουθος κωδικός 97:
                              
                                          «97.
                                       
                                       
                                          Δεν επιτρέπεται να οδηγεί όχημα της κατηγορίας C1 το οποίο εμπίπτει στο πεδίο εφαρμογής του κανονισμού (ΕΟΚ) αριθ. 3821/85 του Συμβουλίου, της 20ής Δεκεμβρίου 1985, σχετικά με τη συσκευή ελέγχου στον τομέα των οδικών μεταφορών (1).
                                       
                                    
                        
            
                  II.
               
               
                  Το παράρτημα II της οδηγίας 2006/126/ΕΚ τροποποιείται ως εξής:
                  
                              1.
                           
                           
                              Το σημείο 4.1.1 αντικαθίσταται από το ακόλουθο κείμενο:
                              
                                          «4.1.1.
                                       
                                       
                                          Τους κανόνες των ωρών οδήγησης και του χρόνου ανάπαυσης, όπως ορίζονται από τον κανονισμό (ΕΚ) αριθ. 561/2006 του Ευρωπαϊκού Κοινοβουλίου και του Συμβουλίου, της 15ης Μαρτίου 2006, για την εναρμόνιση ορισμένων κοινωνικών διατάξεων στον τομέα των οδικών μεταφορών (2)· χρήση της συσκευής ελέγχου όπως ορίζεται από τον κανονισμό (ΕΟΚ) αριθ. 3821/85 σχετικά με τη συσκευή ελέγχου στον τομέα των οδικών μεταφορών·
                                       
                                    
                        
                              2.
                           
                           
                              Παρεμβάλλεται το ακόλουθο σημείο 4.1α:
                              
                                          «4.1α.
                                       
                                       
                                          Τα κράτη μέλη μπορούν να απαλλάσσουν τους υποψηφίους για άδεια οδήγησης οχήματος της κατηγορίας C1 ή C1E εκτός του πεδίου εφαρμογής του κανονισμού (ΕΟΚ) αριθ. 3821/85 από την απόδειξη των γνώσεών τους στα θέματα των σημείων 4.1.1 έως 4.1.3.».
                                       
                                    
                        
                              3.
                           
                           
                              Το σημείο 5.1 αντικαθίσταται από το ακόλουθο κείμενο:
                              «5.1.   Μετάδοση της κίνησης οχήματος
                              5.1.1.   Η οδήγηση οχήματος με χειροκίνητη μετάδοση της κίνησης υπόκειται στην επιτυχή εξέταση προσόντων και συμπεριφοράς σε όχημα με χειροκίνητη μετάδοση της κίνησης.
                              Ως όχημα με χειροκίνητη μετάδοση της κίνησης νοείται όχημα στο οποίο υπάρχει ποδόπληκτρος συμπλέκτης (ή χειροκίνητος μοχλός για τις κατηγορίες A, A2 και A1) και το οποίο πρέπει να χειρίζεται ο οδηγός κατά την εκκίνηση ή τη στάση του οχήματος ή κατά την αλλαγή ταχύτητας.
                              5.1.2.   Τα οχήματα που δεν πληρούν τα κριτήρια του σημείου 5.1.1 θεωρείται ότι έχουν αυτόματο κιβώτιο ταχυτήτων.
                              Με την επιφύλαξη του σημείου 5.1.3, εφόσον ο υποψήφιος υποβάλλεται σε εξέταση προσόντων και συμπεριφοράς σε όχημα με αυτόματο κιβώτιο ταχυτήτων, καταγράφεται το γεγονός σε κάθε άδεια που θα εκδοθεί με βάση την εν λόγω εξέταση. Οι άδειες που φέρουν τη σχετική μνεία χρησιμοποιούνται μόνο για την οδήγηση οχημάτων με αυτόματη μετάδοση της κίνησης.
                              5.1.3.   Ειδικές διατάξεις για τα οχήματα των κατηγοριών C, CE, D και DE
                              Τα κράτη μέλη μπορούν να αποφασίσουν ότι για τα οχήματα με αυτόματο κιβώτιο ταχυτήτων δεν σημειώνεται περιορισμός στην άδεια οδήγησης οχήματος των κατηγοριών C, CE, D ή DE κατά το σημείο 5.1.2, εφόσον ο υποψήφιος είναι ήδη κάτοχος άδειας οδήγησης οχήματος με χειροκίνητο κιβώτιο ταχυτήτων τουλάχιστον των εξής κατηγοριών: B, BE, C, CE, C1, C1E, D, D1 ή D1E, και έχει εκτελέσει τις ενέργειες που περιγράφονται στο σημείο 8.4 κατά τη διάρκεια της εξέτασης προσόντων και συμπεριφοράς.».
                           
                        
                              4.
                           
                           
                              Το σημείο 5.2 τροποποιείται ως εξής:
                              
                                          α)
                                       
                                       
                                          Το πρώτο εδάφιο αντικαθίσταται από το ακόλουθο κείμενο:
                                          
                                                      «5.2.
                                                   
                                                   
                                                      Τα οχήματα που χρησιμοποιούνται στις εξετάσεις προσόντων και συμπεριφοράς είναι σύμφωνα με τα ελάχιστα κριτήρια που καθορίζονται κατωτέρω. Τα κράτη μέλη μπορούν να ορίσουν διατάξεις με πιο αυστηρά κριτήρια ή να προσθέσουν και άλλα. Τα κράτη μέλη μπορούν να εφαρμόζουν για τα οχήματα της κατηγορίας A1, A2 και A, τα οποία χρησιμοποιούνται στη δοκιμασία προσόντων και συμπεριφοράς, ανοχή 5 cm3 κάτω του απαιτούμενου ελάχιστου κυλινδρισμού.».
                                                   
                                                
                                    
                                          β)
                                       
                                       
                                          Το κείμενο που αφορά την κατηγορία A1, την κατηγορία A2 και την κατηγορία A αντικαθίσταται από το ακόλουθο κείμενο:
                                          «Κατηγορία Α1
                                          Μοτοσικλέτα της κατηγορίας A1 χωρίς κάνιστρο, ονομαστικής ισχύος έως 11 kW και ισχύος ανά μονάδα βάρους έως 0,1 kW/kg, και ικανή να αναπτύσσει ταχύτητα τουλάχιστον 90 km/h.
                                          Εάν η μοτοσικλέτα είναι εξοπλισμένη με κινητήρα εσωτερικής καύσης, ο κυλινδρισμός του κινητήρα πρέπει να είναι τουλάχιστον 120 cm3.
                                          Εάν η μοτοσικλέτα είναι εξοπλισμένη με ηλεκτρικό κινητήρα, η ισχύς ανά μονάδα βάρους του οχήματος πρέπει να είναι τουλάχιστον 0,08 kW/kg.
                                          Κατηγορία Α2
                                          Μοτοσικλέτα χωρίς κάνιστρο της κατηγορίας A1, ονομαστικής ισχύος τουλάχιστον 20 kW και έως 35 kW και με ισχύ ανά μονάδα βάρους έως 0,2 kW/kg.
                                          Εάν η μοτοσικλέτα είναι εξοπλισμένη με κινητήρα εσωτερικής καύσης, ο κυλινδρισμός του κινητήρα πρέπει να είναι τουλάχιστον 400 cm3.
                                          Εάν η μοτοσικλέτα είναι εξοπλισμένη με ηλεκτρικό κινητήρα, η ισχύς ανά μονάδα βάρους του οχήματος πρέπει να είναι τουλάχιστον 0,15 kW/kg.
                                          Κατηγορία Α
                                          Μοτοσικλέτα χωρίς κάνιστρο, της οποίας η μάζα άνευ φορτίου είναι μεγαλύτερη των 180 kg, ονομαστικής ισχύος τουλάχιστον 50 kW. Τα κράτη μέλη μπορούν να δέχονται ανοχή 5 kg κάτω της απαιτούμενης ελάχιστης μάζας.
                                          Εάν η μοτοσικλέτα είναι εξοπλισμένη με κινητήρα εσωτερικής καύσης, ο κυλινδρισμός του κινητήρα πρέπει να είναι τουλάχιστον 600 cm3.
                                          Εάν η μοτοσικλέτα είναι εξοπλισμένη με ηλεκτρικό κινητήρα, η ισχύς ανά μονάδα βάρους του οχήματος πρέπει να είναι τουλάχιστον 0,25 kW/kg.».
                                       
                                    
                                          γ)
                                       
                                       
                                          Το κείμενο που αφορά την κατηγορία C και CE αντικαθίσταται από το ακόλουθο κείμενο:
                                          «Κατηγορία C
                                          Όχημα της κατηγορίας C μέγιστης επιτρεπόμενης μάζας τουλάχιστον 12 000 kg, μήκους τουλάχιστον 8 m, πλάτους τουλάχιστον 2,40 m και ικανό να αναπτύσσει ταχύτητα τουλάχιστον 80 km/h· εξοπλισμένο με σύστημα αντιεμπλοκής των τροχών, με σύστημα μετάδοσης της κίνησης με χειροκίνητο κιβώτιο ταχυτήτων και με συσκευή ελέγχου όπως ορίζει ο κανονισμός (ΕΟΚ) αριθ. 3821/85· το διαμέρισμα φορτίου συνίσταται σε κλειστό αμάξωμα το οποίο έχει τουλάχιστον το πλάτος και το ύψος του θαλάμου. Το όχημα κατά τη δοκιμασία έχει συνολική πραγματική μάζα, τουλάχιστον 10 000 kg.
                                          Κατηγορία CΕ
                                          Είτε αρθρωτό όχημα, είτε συνδυασμός οχήματος δοκιμασίας στην κατηγορία C και ρυμουλκούμενου τουλάχιστον 7,5 m μήκους· τόσο το αρθρωτό όχημα όσο και ο συνδυασμός έχουν μέγιστη επιτρεπόμενη μάζα τουλάχιστον 20 000 kg, μήκος τουλάχιστον 14 m και πλάτος τουλάχιστον 2,40 m, είναι δε ικανά να αναπτύσσουν ταχύτητα τουλάχιστον 80 km/h και είναι εξοπλισμένα με σύστημα αντιεμπλοκής των τροχών, με σύστημα μετάδοσης της κίνησης με χειροκίνητο κιβώτιο ταχυτήτων και με συσκευή ελέγχου όπως ορίζει ο κανονισμός (ΕΟΚ) αριθ. 3821/85· το διαμέρισμα φορτίου συνίσταται σε κλειστό αμάξωμα το οποίο έχει τουλάχιστον το πλάτος και το ύψος του θαλάμου· τόσο το αρθρωτό όχημα όσο και ο συνδυασμός κατά τη δοκιμασία έχουν πραγματική συνολική μάζα, τουλάχιστον 15 000 kg.».
                                       
                                    
                        
                              5.
                           
                           
                              Το σημείο 8.1.4 αντικαθίσταται από το ακόλουθο κείμενο:
                              
                                          «8.1.4.
                                       
                                       
                                          Έλεγχος του σερβομηχανισμού των συστημάτων πέδησης προσαρμογής προσκεφάλων εφόσον υπάρχουν· και μετάδοσης της κίνησης· έλεγχος της κατάστασης των τροχών, των κοχλιών, των λασπωτήρων, του εμπρόσθιου υαλοπίνακα, των παραθύρων και των υαλοκαθαριστήρων, των υγρών (π.χ. λάδι μηχανής, ψυκτικό, υγρό υαλοκαθαριστήρων)· έλεγχος και χρήση των χειριστηρίων, καθώς και της συσκευής ελέγχου όπως ορίζει ο κανονισμός (ΕΟΚ) αριθ. 3821/85. Η εν λόγω τελευταία απαίτηση δεν εφαρμόζεται στους υποψήφιους άδειας οδήγησης οχήματος της κατηγορίας C1 ή C1E που δεν εμπίπτει στο πεδίο εφαρμογής του εν λόγω κανονισμού·».
                                       
                                    
                        
                              6.
                           
                           
                              Προστίθεται το ακόλουθο σημείο 8.4:
                              «8.4.   Ασφαλής και ενεργειακά αποδοτική οδήγηση
                              
                                          8.4.1.
                                       
                                       
                                          Οδηγεί κατά τρόπο ασφαλή που μειώνει την κατανάλωση καυσίμου και εκπομπών κατά την επιτάχυνση, την επιβράδυνση, σε ανωφέρεια και κατωφέρεια, εφόσον χρειάζεται με χειροκίνητη επιλογή ταχύτητας.».
                                       
                                    
                        
                              7.
                           
                           
                              Το σημείο 9.3.2 αντικαθίσταται από το ακόλουθο:
                              
                                          «9.3.2.
                                       
                                       
                                          Οδηγεί οικονομικά και με ασφαλή και φιλικό τρόπο προς το περιβάλλον, λαμβάνοντας υπόψη τις στροφές ανά λεπτό, την αλλαγή ταχυτήτων, την πέδηση και την επιτάχυνση (κατηγορίες Β, ΒΕ, C, CΕ, C1, C1Ε, D, DΕ, D1, D1Ε μόνο)·».
                                       
                                    
                        
            
         (1)  ΕΕ L 370 της 31.12.1985, σ. 8.».
      
         (2)  ΕΕ L 102 της 11.4.2006, σ. 1.».